**Voľba poštou voličom, ktorý má trvalý pobyt na území Slovenskej republiky a v čase volieb sa zdržiava mimo jej územia**

Volič, ktorý

**má trvalý pobyt na území Slovenskej republiky
a v čase volieb sa zdržiava mimo jej územia**,

môže požiadať o voľbu poštou a to

v listinnej forme  tak,

aby žiadosť o voľbu poštou bola doručená na adresu obce (obecného úradu) najneskôr 50 dní predo dňom konania volieb (t.j. najneskôr 10.1.2020)

Na žiadosť doručenú po ustanovenej lehote sa neprihliada.

elektronicky (e-mailom) tak,

aby žiadosť o voľbu poštou bola doručená na elektronickú (e-mailovú) adresu, ktorú obec zverejnila na svojom webovom sídle alebo na úradnej tabuli obce najneskôr 50 dní predo dňom konania volieb (t.j. najneskôr 10.1.2020).

Na žiadosť doručenú po ustanovenej lehote sa neprihliada.

|  |
| --- |
| Voličovi, ktorý pri elektronickej komunikácii využil sprostredkovateľský portál, odporúčame overiť si doručenie svojej žiadosti o voľbu poštou priamona príslušnom obecnom alebo mestskom úrade. |

**Žiadosť o voľbu poštou**[[**vzor žiadosti o voľbu poštou**](e_download.php?file=data/editor/181sk_1.rtf&original=wnr20_application.rtf) (DOCX, 21 kB)] **musí obsahovať údaje o voličovi**

-  meno a priezvisko,

-  rodné číslo,

-  adresu trvalého pobytu v Slovenskej republike,

-  adresu miesta pobytu v cudzine.

Ak žiadosť spĺňa zákonom ustanovené náležitosti, obec zašle najneskôr 35 dní predo dňom konania volieb voličovi, ktorý požiadal o voľbu poštou, na adresu miesta pobytu v cudzine

-  obálku opatrenú odtlačkom úradnej pečiatky obce,

-  hlasovacie lístky,

-  návratnú obálku (označenú heslom „***VOĽBA POŠTOU - ELECTION BY MAIL***“ a vypísanou adresou sídla obecného úradu obce ako adresáta a adresou voliča ako odosielateľa),

-  poučenie o spôsobe hlasovania.

---------------------------------------------------------------------------------------------------------------------------------------

[Zverejnenie elektronickej adresy Voľby NRSR 2020.docx (31.62 kB)](e_download.php?file=data/editor/181sk_1.docx&original=Zverejnenie%20elektronickej%20adresy%20Vo%C4%BEby%20NRSR%202020.docx)

**Hlasovanie**

*Vybrať jeden hlasovací lístok ....*

Po rozhodnutí, ktorému kandidujúcemu subjektu chce volič odovzdať svoj hlas, vyberie zo sady hlasovacích lístkov jeden konkrétny hlasovací lístok, ktorý môže bez ďalšej úpravy vložiť do obálky opatrenej odtlačkom úradnej pečiatky obce a túto zalepí.

*Prednostný hlas ....*

Ak sa volič rozhodne dať niektorému z kandidátov uvedených na hlasovacom lístku prednostný hlas, zakrúžkuje poradové číslo uvedené pred menom kandidáta. Prednostný hlas môže dať volič najviac štyrom kandidátom. Ak volič zakrúžkuje vyšší počet poradových čísiel ako štyri, na prednostné hlasy sa pri zisťovaní výsledkov hlasovania nebude prihliadať, ale hlasovací lístok sa započíta v prospech kandidujúceho subjektu. Po úprave hlasovacieho lístka vloží volič hlasovací lístok do obálky opatrenej odtlačkom úradnej pečiatky obce a túto zalepí.

*Odoslať návratnú obálku ....*

Zalepenú obálku volič vloží do návratnej obálky označenej heslom „***VOĽBA POŠTOU - ELECTION BY MAIL***“, musí byť na nej uvedená adresa sídla obecného úradu obce ako adresáta a adresa voliča ako odosielateľa.

Návratnú obálku odošle poštou. Výdavky spojené so zaslaním návratnej obálky poštou hradí odosielateľ.

Do výsledku hlasovania sa započítavajú hlasy na hlasovacích lístkoch, ktoré boli doručené obci trvalého pobytu voliča najneskôr v posledný pracovný deň predo dňom konania volieb (t.j. najneskôr 28.2.2020).

.........................................................................................................................................................................

[Zbierka zákonov č. 351/2019 o vyhlásení volieb NR SR 2020](e_download.php?file=data/editor/181sk_1.pdf&original=Zbierka%20z%C3%A1konov%20%C4%8D.%20351_2019.pdf)

**Voľby
do Národnej rady Slovenskej republiky**

**Informácie pre voliča**

I

Dátum a čas konania volieb

Voľby do Národnej rady Slovenskej republiky sa konajú **v sobotu 29. 2. 2020 od 7:00 do 22:00 h**.

II

Právo voliť

Právo voliť do Národnej rady Slovenskej republiky má občan Slovenskej republiky,
ktorý najneskôr v deň konania volieb dovŕšil 18 rokov veku a nenastala u neho prekážka práva voliť.

Prekážkou práva voliť je zákonom ustanovené obmedzenie osobnej slobody z dôvodov ochrany verejného zdravia.

III

Právo byť volený

Za poslanca Národnej rady Slovenskej republiky môže byť zvolený občan Slovenskej republiky, ktorý najneskôr v deň konania volieb dovŕšil 21 rokov veku a má trvalý pobyt na území Slovenskej republiky.

Prekážkou práva byť volený je

   výkon trestu odňatia slobody,

   právoplatné odsúdenie za úmyselný trestný čin, ak odsúdenie nebolo zahladené,

   pozbavenie spôsobilosti na právne úkony.

IV

Spôsob voľby

Volič môže voliť na území Slovenskej republiky

   vo volebnom okrsku, v ktorého zozname voličov je zapísaný, alebo

   v ktoromkoľvek volebnom okrsku na základe hlasovacieho preukazu.

Volič môže voliť mimo územia Slovenskej republiky poštou, ak

   nemá trvalý pobyt na území Slovenskej republiky a bol na základe žiadosti zapísaný do osobitného zoznamu voličov,

   má trvalý pobyt na území Slovenskej republiky a v čase volieb sa zdržiava mimo jej územia a o voľbu poštou požiada obec, v ktorej má trvalý pobyt.

V

Hlasovací preukaz

Volič, ktorý má trvalý pobyt na území Slovenskej republiky a v deň konania volieb nebude môcť voliť v mieste svojho trvalého pobytu vo volebnom okrsku, v ktorého zozname voličov je zapísaný, môže požiadať **obec svojho trvalého pobytu** o vydanie hlasovacieho preukazu. Obec na základe žiadosti voličovi vydá hlasovací preukaz a zo zoznamu voličov ho vyčiarkne s poznámkou o vydaní hlasovacieho preukazu.

Hlasovací preukaz oprávňuje na zápis do zoznamu voličov v ktoromkoľvek volebnom okrsku.

Volič môže požiadať o vydanie hlasovacieho preukazu

osobne**,**

najneskôr posledný pracovný deň pred konaním volieb (t.j. najneskôr 28. 2. 2020) v úradných hodinách obce.

Obec vydá hlasovací preukaz bezodkladne.

v listinnej forme tak,

aby žiadosť o vydanie hlasovacieho preukazu bola doručená obci najneskôr 15 pracovných dní predo dňom konania volieb (t.j. najneskôr 10. 2. 2020),

elektronicky (e-mailom) tak,

aby žiadosť o vydanie hlasovacieho preukazu bola doručená obci najneskôr 15 pracovných dní predo dňom konania volieb (t.j. najneskôr 10. 2. 2020). Obec na tieto účely zverejňuje na svojom webovom sídle elektronickú adresu na doručovanie žiadostí. Ak obec nemá webové sídlo, zverejní elektronickú adresu na doručovanie žiadosti na úradnej tabuli obce.

Žiadosť musí obsahovať údaje o voličovi

   meno a priezvisko,

   rodné číslo,

   štátnu príslušnosť,

   adresu trvalého pobytu (obec, ulica, číslo domu),

   korešpondenčnú adresu, na ktorú obec doručí hlasovací preukaz.

prostredníctvom osoby splnomocnenej žiadateľom

možno požiadať o vydanie hlasovacieho preukazu najneskôr v posledný deň predo dňom konania volieb (t.j. najneskôr 28. 2. 2020).

Žiadosť musí obsahovať údaje o voličovi

   meno a priezvisko,

   rodné číslo,

   štátnu príslušnosť,

   adresu trvalého pobytu (obec, ulica, číslo domu).

Obec zašle hlasovací preukaz voličovi na adresu trvalého pobytu, ak v žiadosti neuvedie inú korešpondenčnú adresu, najneskôr tri pracovné dni od doručenia žiadosti. Obec zašle hlasovací preukaz na adresu uvedenú v žiadosti doporučenou zásielkou „*Do vlastných rúk*“.

Ak volič v písomnej žiadosti alebo elektronickej žiadosti uvedie, že hlasovací preukaz prevezme iná osoba, musí v žiadosti uviesť jej meno, priezvisko a číslo občianskeho preukazu. Táto osoba je povinná prevzatie hlasovacieho preukazu potvrdiť svojím podpisom.

VI

Voľba poštou

Volič, ktorý **má trvalý pobyt** na území Slovenskej republiky a v čase volieb sa zdržiava mimo jej územia

Volič, ktorý má trvalý pobyt na území Slovenskej republiky a v čase volieb sa zdržiava mimo jej územia, môže požiadať obec trvalého pobytu o voľbu poštou, a to

písomne (v listinnej forme) tak,

aby žiadosť o voľbu poštou bola doručená na adresu obce (obecného úradu) najneskôr 50 dní predo dňom konania volieb (t.j. najneskôr 10. 1. 2020)

Na žiadosť doručenú po ustanovenej lehote sa neprihliada.

elektronicky (e-mailom) tak,

aby žiadosť o voľbu poštou bola doručená na elektronickú adresu obce najneskôr 50 dní predo dňom konania volieb (t.j. najneskôr 10. 1. 2020).

Na žiadosť doručenú po ustanovenej lehote sa neprihliada.

Žiadosť o voľbu poštou musí obsahovať tieto údaje o voličovi:

 meno a priezvisko,

 rodné číslo,

 adresu trvalého pobytu,

 adresu miesta pobytu v cudzine.

Ak žiadosť spĺňa zákonom ustanovené náležitosti, obec zašle najneskôr 35 dní predo dňom konania volieb voličovi, ktorý požiadal o voľbu poštou, na adresu miesta pobytu v cudzine

 obálku opatrenú odtlačkom úradnej pečiatky obce,

 hlasovacie lístky,

 návratnú obálku (označenú heslom „VOĽBA POŠTOU“ vypísanou adresou obce ako adresáta a adresou voliča ako odosielateľa,

 poučenie o spôsobe hlasovania.

Po vykonaní hlasovania (podľa poučenia o spôsobe hlasovania) vloží volič hlasovací lístok do obálky opatrenej odtlačkom úradnej pečiatky obce a zalepí ju. Zalepenú obálku vloží do návratnej obálky, ktorú odosiela. Výdavky spojené so zaslaním návratnej obálky poštou hradí odosielateľ.

Do výsledku hlasovania sa započítavajú hlasy na hlasovacích lístkoch, ktoré boli doručené obci trvalého pobytu voliča najneskôr v posledný pracovný deň predo dňom konania volieb (t.j. najneskôr 28. 2. 2020).

\*\*\*

Ďalšie informácie k voľbám do Národnej rady Slovenskej republiky sú uverejnené na webovej stránke

www.minv.sk/?volby-nrsr

-------------------------------------------------------------------------------------------------------------------------------------------

[Určenie okrskov - Voľby do NRSR 2020](e_download.php?file=data/editor/181sk_2.pdf&original=Ur%C4%8Denie%20okrskov%20-%20Vo%C4%BEby%20NR%20SR%202020.pdf)

--------------------------------------------------------------------------------------------------------------------------------------------

[Zverejnenie elektronickej adresy na doručenie Oznámenia o delegovaní člena a náhradníka do okrskových volebných komisií pre voľby do Národnej rady Slovenskej republiky v roku 2020](e_download.php?file=data/editor/181sk_2.docx&original=Elektronick%C3%A1%20adresa%20na%20deleg..docx)

*O B E C   Michalová, Trosky č. 1, 976 57  Michalová*

**Zverejnenie elektronickej adresy na doručenie Oznámenia o delegovaní člena a náhradníka do okrskových volebných komisií**

**pre voľby do Národnej rady Slovenskej republiky v roku 2020**

         Na základe Rozhodnutia predsedu Národnej rady SR zo  4.11.2019 o vyhlásení volieb do Národnej rady Slovenskej republiky  vyhláseného v Zbierke zákonov SR dňa 5.11 2019 týmto Obec Michalová **oznamuje elektronickú adresu na doručenie Oznámenia o delegovaní člena a náhradníka do okrskových volebných komisií pre voľby do Národnej rady Slovenskej republiky v roku 2020**

jana.herichova@michalova.sk

V Michalovej, 28.11.2019

     Ing. Terézia Tisovčíková

                                                                                                       starostka obce

--------------------------------------------------------------------------------------------------------------------------------------------

[Zverejnenie elektronickej adresy na doručenie žiadosti o vydanie hlasovacieho preukazu pre voľby do Národnej rady Slovenskej republiky](e_download.php?file=data/editor/181sk_3.docx&original=Zverejnenie%20elektronickej%20adresy%20na%20doru%C4%8Denie%20%C5%BEiadosti%20o%20vydanie%20hlasovacieho%20preukazu.docx)

*O B E C   Michalová, Trosky č. 1, 976 57  Michalová*

**Zverejnenie elektronickej adresy na doručenie žiadosti o vydanie hlasovacieho preukazu**

**pre voľby do Národnej rady Slovenskej republiky**

         Obec Michalová **zverejňuje elektronickú adresu na doručenie žiadosti o vydanie hlasovacieho preukazu pre voľby do Národnej rady Slovenskej republiky, ktoré sa budú konať 29. februára 2020.**

jana.herichova@michalova.sk

V Michalovej, 27.12.2019

   Ing. Terézia Tisovčíková

                                                                                                       starostka obce

-------------------------------------------------------------------------------------------------------------------------------------------